Laget klar for kamp mot Ready, 26. desember 2011.
Eliteseriekamp mot Ready, 2011. Aleksander Smerkerud i forgrunnen (16) sender ballen mot Erik Meier (11).
Jan Fredrik Løland har vært en av lagets fremste de siste sesongene, med 412 kamper i eliteserien - og nesten like mange mål. Han er også norsk landslagsspiller.
**Ullevål Idrettslag** er et idrettslag fra Oslo som ble stiftet 5. juli 1920. Klubben har gjort seg mest bemerket i bandy der den har fire norgesmesterskap.

Historie
--------

Fotballklubben «Kvik» var Ullevål ILs navn da klubben ble stiftet 5. juli 1920. To år senere nedsatte Oslo Hagebyselskap et idrettsutvalg som ble enige med Kviks styre om utvidelse til flere idrettsgrener. Generalforsamlingen ble holdt i Waisenhuset og det ble besluttet at foreningen skulle ta navnet «Ullevål Idrettslag». I dag rekrutterer Ullevål IL barn og ungdom til turn og bandy fra et utvidet nærområde, men fortsatt med Ullevål Hageby/Berg/Sogn/Blindern som kjerneområde.

Klubbens første bane lå i havnehagen til gårdbruker Arnesen på Blindern Gård. Senere fikk idrettslaget overtatt et jorde ved enden av John Collets allé hvor bane og klubbhus ble bygget. Medlemmer strømmet til. Klubben hadde fotball, tennis, ski, alpint turn og friidrett som grener. Foruten idrettstilbudet ble det hvert år laget til 17. mai-festligheter for hagebybeboere. I forbindelse med at Ullevaal Stadion ble bygget i 1929, ble Bergbanen innkjøpt og opparbeidet av Aker kommune med bidrag og dugnad fra Tåsen, Nydalen og Ullevål.

Arne Brustad, en av bronselagets store spillere, begynte karrieren sin i Ullevål.

Bandy
-----

### Oppstarten

I 1934 ble Ullevål ILs bandygruppe stiftet etter en idé av Einar Rønneberg. På et møte 21. januar 1934 ble et utvalg av Reidar Ramstad, Thor Hammerstrøm og Ingar Knutsen valgt. Året etter rettet Hovedstyret en takk til utvalget som hadde påtatt seg arbeidet med bandy, idet det var helt klart at denne idrettsgrenen ville bevirke lagets fremgang, som det heter i referatet fra styreprotokollen den gang.

Etter krigen var Per Knutsen oppmann. Presset for å holde banen i orden var stor. Ofte kunne de samme ildsjelene holde på til langt på natt og spille kamp dagen etter! Thoralf Hansen tok med seg en god del rutine fra Stabæk og klubben tok sitt første kretsmesterskap i 1947. I 1959/60 rykket laget omsider opp i Landsdelserien.

### Bandyens storhetstid

Ullevåls storhetstid i bandy kom etter 1964 da Frigg la ned bandyavdelingen sin. Friggs tidligere leder Johs. Haug tok med seg de fleste spillerne til Ullevål IL, og dette medførte et stort oppsving for klubben. Ullevål debuterte i øverste divisjon i 1965 og fikk etter hvert landslagsspillere i Kjell-Ivar Engebretsen og Frode Knutzen samt Kåre Haug, Erik Bøhler og Erik Sandvei på juniorlandslaget. Guttelaget ble norgesmestere i 1970 og i 1974 vant Ullevål sitt første norgesmesterskap og mottok sin første Kongepokal. Den første av til nå fire stykker.

Foruten Thoralf «Tutte» Hansen og Johs. Haug gjorde blant andre Arne Bakkene, Gunnar Engebretsen, Nils Magelsen, Gunnar Thorstensen, Hans Kinge, Willy Lie og M.O. Storsveen en innsats på ledersiden i denne perioden.

### Eliteserien

I 1978 tok Ullevål IL sin tredje kongepokal for NM-gullet i seniorklassen. I årene etter dette har klubben hentet hjem flere norgesmesterskap i aldersbestemte klasser. Klubben tok mesterskapet for smågutter i 1986 og 2013. Det sjette mesterskapet i gutteklassen kom i 1998. I juniorklassen tok klubben tre mesterskap hvorav de to siste kom i 2000 og 2001. Ullevål arrangerer også bandyskole for de aller yngste, hvor ca. 100 unger har deltatt hver gang.

Flere av Ullevåls medlemmer har representert Norge både som spillere og lagledere. Erik Nordbrenden, med sine 116 A-landskamper, er den som har gjort seg mest bemerket. I dag er A-laget i eliteserien og vant norgesmesterskapet i 2013. Klubben har lag i alle de aldersbestemte klassene. Håkon Tjomsland er leder for bandyavdelingens styre.

### Meritter

* NM-Senior – Kongepokal – 1974, 1975, 1978, 2013
* NM-Junior – 1971, 2000, 2001, 2016, 2017, 2018
* NM-Gutt – 1970, 1975, 1984, 1987, 1988, 1998, 2015
* NM-Smågutt – 1986, 2013

3 plass i DEX Worldcup i Ljusdal 1974

### Spillerstall Sesongen 2012/13

* Norges flagg 1 Fredrik Høsteng Rød (MV)
* Norges flagg 20 Christopher Smerkerud (MV)
* Norges flagg 21 Henrik Kullerud Larsen (MV)
* Norges flagg 2 Greger Svenn
* Sveriges flagg 3 Tomas Källberg
* Sveriges flagg 4 Gustaf Rydén
* Sveriges flagg 5 Jonas Lilja
* Norges flagg 6 Jonas Tjomsland
* Norges flagg 7 Jan Fredrik Løland
* Norges flagg 8 Henning Nesgård
* Sveriges flagg 9 Sebastian Rundqvist
* Sveriges flagg 10 Mats Gustafsson
* Norges flagg 11 Erik Meier
* Norges flagg 12 Ola Edvardsen
* Norges flagg 14 Sondre Hammerstad
* Norges flagg 15 Bjørn Fredriksen
* Norges flagg 16 Aleksander Smerkerud
* Sveriges flagg 17 Johan Nilsson
* Norges flagg 18 Daniel Skrettingland
* Norges flagg 19 August Karlseng
* Sveriges flagg 22 Johan Hansen

### Spillere med flere enn 250 kamper for klubben

Ullevål

* Jan Fredrik Løland – 412 kamper for Ullevål – 33 A-landskamper
* Kjell-Ivar Engebretsen – 410 kamper for Ullevål – 19 A-landskamper
* Joachim Løland – 387 kamper for Ullevål
* Erik Nordbrenden – 296 kamper for Ullevål – 117 A-landskamper
* Christopher Smerkerud – 285 kamper for Ullevål – 47 A-landskamper
* Erik Stockfleth Meier – 278 kamper for Ullevål – 12 A-landskamper
* Frode Knutzen – 262 kamper for Ullevål – 57 A-landskamper
* Kåre Haug – 260 kamper for Ullevål – 2 A-landskamper
* Daniel Skrettingland – 252 kamper for Ullevål – 5 A-landskamper

Referanser
----------

1. ↑  Arne Brustad, red. (1952). *Aktive Fotballspillere*. Bind I. Oslo: Idrettsforlaget. s. 70.
2. ↑  «Langtravern». Ullevål Idrettslag. Besøkt 17. oktober 2014.

Eksterne lenker
---------------

* (no) Offisielt nettsted Rediger på Wikidata

| * v
* d
* r
Eliteserien i bandy for menn 2022/23 |
| --- |
|  | 
* Drammen
* Høvik
* Mjøndalen
* Ready
* Røa
* Sarpsborg
* Solberg
* Stabæk
* Ullern
* Ullevål

 | Norges flagg |

| * v
* d
* r
Eliteserien i bandy for kvinner 2022/23 |
| --- |
|  | 
* Drammen
* Høvik
* NTNUI
* Ready
* Solberg
* Stabæk
* Ullevål

 | Norges flagg |

|  |  |
| --- | --- |
| Oppslagsverk/autoritetsdata | Oslo Byleksikon
 |